Ea ar fi primit 200.000 de euro mită pentru a-l elibera din arest, în 2011, pe interlopul Sandu Anghel, zis Bercea Mondial.

În dosar au mai fost trimiși în fața magistraților Iuliu Marinescu, soţul acesteia, Dumitru Cismaru, avocat în cadrul Baroului Olt, ambii arestați preventiv, şi Ilie Bucă, sub control judiciar. Fiul lui Dumitru Cismaru va munci 60 de zile în folosul comunității după ce procurorii l-au iertat.

După ce a primit banii, soții Marinescu au cumpărat trei terenuri şi o casă, acestea nefiind trecute în declarația de avere a magistratului. Ca să ascundă aceste bunuri, soțul judecătoarei a susținut că a primit o donație.